Քանի որ նախագահ Սերժ Սարգսյանն ու իշխող Հանրապետական կուսակցության (ՀՀԿ) հայտնի գործիչները շեշտում էին, որ նոր վարչապետին տրված է կառավարության կազմի ձևավորման քարտ-բլանշի իրավունք, հետաքրքիր էր՝ արդյո՞ք այդ հանրահայտ գործիչների փոփոխությունները կդիպչեն նաև իշխող համակարգին: Ու թեպետ ԶԼՄ-ները հավաստիացնում էին, որ նախարարների նշանակումները տեղի կունենան սեպտեմբերի 21-ից (Անկախության օրը) հետո, արդեն երեքշաբթի օրը նախարարների նշանակումների նախագահական հրամանը հրապարակված էր: